The Times of Israel
The Times of Israel mərkəzi İsraildə yerləşən çoxdilli elektron qəzetdir. Qəzet 2012-ci ildə David Horovitz və Set Klarman tərəfindən təsis edilmişdir və əsasən İsrail, Yaxın Şərq və yəhudi dünyasındakı hadisələri sənədləşdirir. Qəzetin baş ofisi Qüds şəhərində yerləşir. 2014-cü ilin fevralında, yəni ki, nəşr olunmağa başladıqdan iki il sonra The Times of Israel qəzetinin oxucularının sayı iki milyona çatmışdır. 2017-ci ildə isə oxucularının sayı 3,5 milyon nəfər aylıq unikal istifadəçiyə qədər artmışdır. 2021-ci ilin statistik məlumatlarına əsasən qəzetin orta hesabla hər ay doqquz milyondan çox unikal istifadəçisi və hər ay 35 milyondan çox aylıq səhifə baxışı, eyni zamanda da, qəzetin bloq platformasında 9000 aktiv bloqçusu mövcuddur.